เรื่องร้องเรียน: เรื่องการจัดพื้นที่เพื่ออำนวยความสะดวกการเลือกตั้งของเขตวัฒนา บริเวณวันธาตุทอง การจัดวางเต็นท์ไม่ดีเลยค่ะ มีการเว้นช่วงของเต็นท์ตรงกลาง ซึ่งเป็นจุดที่ประชาชนต้องยืนต่อแถวเพื่อไปกาบัตร ซึ่งแดดร้อนมากทั้งวัน เสี่ยงต่ออันตรายของประชาชนมาก  เคยถามเพื่อนที่ไปที่นี้เมื่อ4ปีก่อน  ก็เจอแบบนี้เหมือนกันเลยค่ะ คือไม่มีการปรับปรุง สนใจแค่ป้องกันเจ้าหน้าที่ในเต็นท์ แต่การจัดแถวของประชาชนให้ช่วยตัวเอง ไม่ดูแลเลย
การดำเนินการของเจ้าหน้าที่: ตามที่ท่านได้ร้องทุกข์ เรื่อง การจัดพื้นที่ เพื่ออำนวยความสะดวกการเลือกตั้งสมาชิกสภาผู้แทนราษฎร  เป็นการเลือกตั้งทั่วไป พ.ศ. 2566 ณ บริเวณวัดธาตุทอง พระอารามหลวง เขตวัฒนา กรุงเทพมหานคร เกี่ยวกับการจัดวางเต็นท์ที่มีการเว้นช่วงของเต็นท์ตรงกลาง ซึ่งเป็นจุดที่ประชาชนต้องยืนต่อแถวเพื่อไปกาบัตร ซึ่งแดดร้อนมากทั้งวัน เสี่ยงต่ออันตรายของประชาชนมาก โดยสนใจแค่ป้องกันเจ้าหน้าที่ในเต็นท์ แต่การจัดแถวของประชาชนให้ช่วยตัวเอง ไม่ดูแลเลย นั้น            ศูนย์ประสานงานการเลือกตั้งสมาชิกสภาผู้แทนราษฎรเขตวัฒนา ขอเรียนว่า ตามประกาศคณะกรรมการการเลือกตั้งประจำเขตเลือกตั้งที่ 4 กรุงเทพมหานคร ลงวันที่ 24 มีนาคม 2566 เรื่อง กำหนดที่เลือกตั้งกลาง     ซึ่งกำหนดให้ ลานจอดรถวัดธาตุทอง พระอารามหลวง เป็น สถานที่เลือกตั้งกลาง ในเขตเลือกตั้งและนอกเขตเลือกตั้ง ประจำเขตเลือกตั้งที่ 4 เขตวัฒนา กรุงเทพมหานคร ซึ่งคณะกรรมการการเลือกตั้งประกาศกำหนดให้วันที่ 7 พฤษภาคม 2566 เป็น วันออกเสียงลงคะแนนก่อนวันเลือกตั้ง ตั้งแต่เวลา 08.00 – 17.00 น. กรณีประชาชนที่มีความประสงค์จะออกเสียงลงคะแนนก่อนวันเลือกตั้ง (เลือกตั้งล่วงหน้า) หรือไม่สามารถไปใช้สิทธิเลือกตั้งได้      ในวันที่ 14 พฤษภาคม 2566 สามารถลงทะเบียนขอใช้สิทธิเลือกตั้งล่วงหน้าทั้งในเขตและนอกเขตเลือกตั้ง เพื่อไปใช้สิทธิออกเสียงลงคะแนนก่อนวันเลือกตั้ง ณ สถานที่เลือกตั้งกลาง นอกเขตเลือกตั้งที่ท่านสะดวกไปใช้สิทธิ    ออกเสียงลงคะแนนก่อนวันเลือกตั้ง ทั้งนี้ สถานที่เลือกตั้งกลาง บริเวณดังกล่าว เป็น พื้นที่โล่ง การจัดวางเต็นท์ ได้แบ่งสัดส่วนพื้นที่ออกเป็น 2 ส่วน รองรับประชาชน จำนวน 22,747 คน (จำนวน 76 จังหวัด และกรุงเทพมหานคร)   เพื่อไม่ให้ประชาชนเกิดความสับสนในการเข้าหน่วยเลือกตั้งไปใช้สิทธิออกเสียงลงคะแนนฯ ณ หน่วยเลือกตั้งของตนเอง (เต็นท์ชุดที่...) โดยพื้นที่สัดส่วนแรก ใช้กางเต็นท์ เป็นสถานที่สำหรับให้ประชาชนตรวจสอบบัญชีรายชื่อ   ผู้ที่ลงทะเบียนขอใช้สิทธิออกเสียงลงคะแนนก่อนวันเลือกตั้งว่า ผู้มีสิทธิฯ ท่านนั้นลงทะเบียนฯ ไว้หรือไม่ ลำดับใด จังหวัดอะไร และเข้าชุดที่.../เต็นท์ที่...เท่าไร (เต็นท์หน่วยเลือกตั้ง) ส่วนพื้นที่สัดส่วนที่สอง เป็นการบอกขอบเขตของหน่วยเลือกตั้งนั้น ๆ เพื่อให้เกิดความชัดเจนในการเข้าไปใช้สิทธิออกเสียงลงคะแนนฯ ประกอบกับสภาพอากาศที่ร้อนอบอ้าว...
ความเห็นของผู้แจ้ง: อธิบายแต่เรื่องของตนเอง แต่ไม่หาแนวทางปรับปรุงใดๆเพิ่มเติมเลย ถือว่าแย่ค่ะ - กลัวประชาชนสับสน : คุณมีเจ้าหน้าที่ประจำแถวอยู่ค่ะ ประชาชน ไม่ได้เห็นประโยชน์ของการแยกเต็นท์แต่อย่างใด เพราะมีป้าย มีเจ้าหน้าที่หางแถวอยู่ เราดูตรงนั้นค่ะ ส่วนคนที่ดูป้ายไม่เป็น เค้าเดินไปถามอยู่แล้วค่ะ - กลัวมืด : สามารถขึงสแลมระหว่างเต็นท์ได้นะ อย่างน้อยมีความเห็นอกเห็นใจประชาชนที่ยืนตากแดดรอนานๆได้ หรือคิดวิธีตั้งแถวใหม่ที่ให้คนไปอยู่ในเต็นท์ได้  การตอบของคุณแสดงถึงความไม่คิดพัฒนาเลยค่ะ แย่มากๆ ควรพิจารณาปลายปีหน่อยนะคะท่านผู้บริหาร
พื้นที่: แขวงพระโขนงเหนือ เขตวัฒนา กรุงเทพมหานคร